ddrg/super_eurlex huggingface dataset:
(2)

Cilji pobude so: „V Evropi je veliko trgovin in skladišč s praznimi strehami, ki se v večini primerov ne uporabljajo za noben poseben namen. Poleg tega je na njih veliko plastičnih in kamnitih materialov, iz katerih so izdelane. Te površine tako nimajo nobene koristi za okolje, temveč zgolj povečujejo okoljsko škodo. Razlog za osredotočanje na okoljske koristi izhaja iz sedanje okoljske krize. Ponovno moramo razmisliti in poiskati načine, kako povečati ozaveščenost o okoljskih problemih ter kako vzpostaviti zdravo ravnovesje med našo družbo, gospodarstvom in zaščito našega planeta. Zato je bistvo tega načrta izkoriščanje obstoječih strešnih površin. V ta namen naj bi se na strehah različnih podjetij oblikovali zeleni vrtovi. Tako bi lahko doslej neuporabljene strehe prispevale k zmanjšanju okoljske krize.“
(1)

Aktivna snov metoflutrin je bila vključena v Prilogo I k Direktivi 98/8/ES Evropskega parlamenta in Sveta (2) za uporabo v biocidnih proizvodih vrste proizvodov 18 in se zato v skladu s členom 86 Uredbe (EU) št. 528/2012 šteje za odobreno v skladu z navedeno uredbo ob upoštevanju specifikacij in pogojev iz Priloge I k navedeni direktivi.
(5)

V vsakem primeru je ogljikov dioksid naveden v kategoriji 6 Priloge I k Uredbi (EU) št. 528/2012. Biocidni proizvodi 19. vrste proizvodov, ki vsebujejo ogljikov dioksid, so zato lahko dostopni na trgu in se lahko uporabljajo, če so odobreni v skladu z navedeno uredbo ter izpolnjujejo pogoje in specifikacije iz Priloge I za ogljikov dioksid.
(11)

Unija je sprejela skupna pravila o podatkih iz PNR v Direktivi (EU) 2016/681 Evropskega parlamenta in Sveta (1), katere področje uporabe se v veliki meri prekriva s področjem, ki ga zajemajo standardi in priporočene prakse, kakor so spremenjeni s spremembo 28. Direktiva (EU) 2016/681 vključuje zlasti obsežen sklop pravil za zaščito temeljnih pravic do zasebnosti in varstva osebnih podatkov v okviru prenosa podatkov PNR s strani letalskih prevoznikov v države članice in obdelave takih podatkov za namene preprečevanja, odkrivanja, preiskovanja in pregona terorističnih in hudih kaznivih dejanj.
(3)

Cilji spremenjene pobude so: „Evropsko komisijo pozivamo, naj strogo regulira uporabo biometričnih tehnologij, da bi se izognili nepotrebnemu poseganju v temeljne pravice. Zlasti pozivamo Komisijo, naj v zakonodaji in praksi prepove neselektivno ali samovoljno usmerjeno uporabo biometričnih podatkov, ki lahko privede do nezakonitega množičnega nadzora. Teh vsiljivih sistemov ne smejo razvijati, uvajati (niti poskusno) ali uporabljati ne javni ne zasebni subjekti, če lahko privedejo do nepotrebnega ali nesorazmernega poseganja v temeljne pravice ljudi. Dokazi razkrivajo, da je uporaba biometričnega množičnega nadzora v državah članicah in s strani agencij EU povzročila kršitve zakonodaje EU o varstvu podatkov ter neupravičeno omejila pravice ljudi, vključno z njihovo zasebnostjo, pravico do svobode govora, pravico do protesta in pravico do nediskriminacije. Razširjena uporaba biometričnega nadzora, profiliranja in napovedovanja ogroža pravno državo in naše najosnovnejše svoboščine. V tej evropski državljanski pobudi zato pozivamo Komisijo, naj predlaga pravni akt, ki bo temeljil na splošnih prepovedih iz Splošne uredbe o varstvu podatkov (3) in direktive o kazenskem pregonu (4) ter jih v celoti spoštoval, da se zagotovi, da pravo EU izrecno in natančno prepoveduje biometrični množični nadzor.“
SKLEP SVETA

z dne 23. novembra 2021

o imenovanju člana upravnega odbora Evropske agencije za varnost hrane

(2021/C 512 I/03)

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (1) in zlasti člena 25(1) Uredbe,

ob upoštevanju seznama kandidatov, ki ga je v pismu z dne 14. julija 2021 Svetu predložila Evropska komisija,

ob upoštevanju stališč, ki jih je v pismu z dne 18. oktobra 2021 izrazil Evropski parlament,

ob upoštevanju naslednjega:

(1) Zelo pomembno je zagotoviti neodvisnost, visoko znanstveno kakovost, preglednost in učinkovitost Evropske agencije za varnost hrane. Prav tako je nujno treba zagotoviti sodelovanje navedene agencije z državami članicami.

(2) V skladu s členom 25(1) Uredbe (ES) št. 178/2002 morajo imeti štirje člani upravnega odbora Evropske agencije za varnost hrane izkušnje iz organizacij, ki zastopajo potrošnike in druge interese v živilski verigi. 30. junija 2021 se je iztekel mandat enega od članov upravnega odbora Evropske agencije za varnost hrane s takšnimi izkušnjami. Tega člana mora zato nadomestiti novi član, ki ima izkušnje iz organizacij, ki zastopajo potrošnike in druge interese v živilski verigi.

(3) Zaradi imenovanja novega člana upravnega odbora Evropske agencije za varnost hrane je bil na podlagi dokumentacije, ki jo je predložila Komisija, in ob upoštevanju stališč, ki jih je izrazil Evropski parlament, preučen seznam kandidatov, ki ga je predložila Komisija. Namen tega je zagotoviti najvišje standarde strokovne usposobljenosti, širok izbor ustreznega strokovnega znanja in, skladno s tem, najširšo možno geografsko porazdelitev znotraj Unije.

(4) V členu 10(2) Uredbe (EU) 2019/1381 Evropskega parlamenta in Sveta (2) je določeno, da se mandat članov upravnega odbora Evropske agencije za varnost hrane, ki traja do 30. junija 2022, izteče tega dne. Zato bi bilo treba prosto mesto zapolniti do izteka mandata, tj. do 30. junija 2022 –

SPREJEL NASLEDNJI SKLEP:

Člen 1 Marija CERJAK se imenuje za članico upravnega odbora Evropske agencije za varnost hrane za obdobje od 23. novembra 2021 do 30. junija 2022.

Člen 2 Ta sklep začne veljati na dan sprejetja.

V Bruslju, 23. novembra 2021 Za Svet predsednik G. DOVŽAN

(1) UL L 31, 1.2.2002, str. 1.

(2) Uredba (EU) 2019/1381 Evropskega parlamenta in Sveta z dne 20. junija 2019 o preglednosti in trajnosti ocenjevanja tveganja v prehranski verigi v EU ter o spremembah uredb (ES) št. 178/2002, (ES) št. 1829/2003, (ES) št. 1831/2003, (ES) št. 2065/2003, (ES) št. 1935/2004, (ES) št. 1331/2008, (ES) št. 1107/2009, (EU) 2015/2283 in Direktive 2001/18/ES (UL L 231, 6.9.2019, str.1).
(1)

Finska agencija za varnost in kemikalije (v nadaljnjem besedilu: pristojni organ) je 6. maja 2020 v skladu s prvim pododstavkom člena 55(1) Uredbe (EU) št. 528/2012 sprejela odločitev, da se do 2. novembra 2020 dovoli dostopnost na trgu biocidnega proizvoda Biobor JF in njegova uporaba s strani poklicnih uporabnikov za antimikrobično tretiranje rezervoarjev za gorivo in sistemov za dovajanje goriva zrakoplovov (v nadaljnjem besedilu: ukrep). Pristojni organ je v skladu z drugim pododstavkom člena 55(1) navedene uredbe Komisijo in pristojne organe drugih držav članic obvestil o tem ukrepu in razlogih zanj.
(2)

Z Izvedbenim sklepom Sveta (EU) 2018/1994 (2) je bilo Hrvaški dovoljeno, da do 31. decembra 2021 pravico do odbitka DDV, plačanega na nakup in lizing določenih osebnih avtomobilov z največ osmimi sedeži poleg sedeža za voznika, vključno z nakupom vsega povezanega blaga in storitvami, opravljenimi v zvezi z njimi, omeji na 50 %, če se ti avtomobili ne uporabljajo izključno za poslovne namene. Dovoljenje je davčne zavezance tudi razbremenilo obveznosti, da neposlovno uporabo takih osebnih avtomobilov obravnavajo kot opravljanje storitev za plačilo.
„(g)

prodajo, dobavo, prenos ali izvoz orožja kalibra 14,5 mm ali manjšega kalibra ter streliva in sestavnih delov, posebej zasnovanih za tovrstno orožje, ter neoboroženih kopenskih vojaških vozil in kopenskih vojaških vozil, opremljenih z orožjem kalibra 14,5 mm ali manjšega kalibra, in njihovih rezervnih delov ter ročnih raketometov in streliva, posebej zasnovanega za tovrstno orožje, ter minometov kalibra 60 mm in 82 mm in streliva, posebej zasnovanega za tovrstno orožje, ter zagotavljanje s tem povezane pomoči varnostnim silam Srednjeafriške republike, tudi državnim civilnim institucijam kazenskega pregona, kadar so to orožje, strelivo, sestavni deli in vozila namenjeni izključno v podporo procesu reforme varnostnega sektorja v Srednjeafriški republiki ali za uporabo v tem procesu, kot je vnaprej uradno obveščen odbor;“;
SKLEP SVETA (SZVP) 2021/1693

z dne 21. septembra 2021

o spremembi Sklepa (SZVP) 2018/2010 v podporo boju proti nedovoljenemu širjenju in trgovini z osebnim in lahkim orožjem in pripadajočim strelivom ter proti njunemu učinku v Latinski Ameriki in na Karibih v okviru strategije EU zoper nedovoljeno strelno orožje, osebno in lahko orožje ter pripadajoče strelivo: „Zavarujmo orožje, zaščitimo ljudi“

SVET EVROPSKE UNIJE JE –

ob upoštevanju Pogodbe o Evropski uniji ter zlasti členov 28(1) in 31(1) Pogodbe,

ob upoštevanju predloga visokega predstavnika Unije za zunanje zadeve in varnostno politiko,

ob upoštevanju naslednjega:

(1) Svet je 17. decembra 2018 sprejel Sklep (SZVP) 2018/2010 (1).

(2) V Sklepu (SZVP) 2018/2010 je določeno, da se dejavnosti iz člena 1 navedenega sklepa izvajajo v obdobju 36 mesecev od datuma sklenitve sporazuma o financiranju iz člena 3(3) navedenega sklepa.

(3) Organizacija ameriških držav je zaprosila za podaljšanje obdobja izvajanja Sklepa (SZVP) 2018/2010 za pet mesecev, tj. do 31. maja 2022, da bi se upoštevala zamuda pri izvajanju projektnih dejavnosti na podlagi Sklepa (SZVP) 2018/2010 zaradi vpliva pandemije COVID-19.

(4) Dejavnosti iz člena 1 Sklepa (SZVP) 2018/2010 se lahko nadaljujejo do 31. maja 2022 brez kakršnih koli posledic v zvezi s finančnimi sredstvi.

(5) Sklep (SZVP) 2018/2010 bi bilo zato treba ustrezno spremeniti –

SPREJEL NASLEDNJI SKLEP:

Člen 1 Člen 5, odstavek 2, Sklepa (SZVP) 2018/2010 se nadomesti z naslednjim: „2. Ta sklep preneha veljati 31. maja 2022.“.

Člen 2 Ta sklep začne veljati na dan sprejetja.

V Bruslju, 21. septembra 2021 Za Svet predsednik G. DOVŽAN

(1) Sklep Sveta (SZVP) 2018/2010 z dne 17. decembra 2018 v podporo boju proti nedovoljenemu širjenju in trgovini z osebnim in lahkim orožjem in pripadajočim strelivom ter proti njunemu učinku v Latinski Ameriki in na Karibih v okviru strategije EU zoper nedovoljeno strelno orožje, osebno in lahko orožje ter pripadajoče strelivo: „Zavarujmo orožje, zaščitimo ljudi“ (UL L 322, 18.12.2018, str. 27).
(2)

Komisija je določila, da Evropsko javno tožilstvo 1. junija 2021 prevzame naloge preiskave in pregona (3), ki so mu dodeljene z Uredbo Sveta (EU) 2017/1939 (4). Zato je primerno, da se ob upoštevanju dogovorov o sodelovanju med Evropsko komisijo in Evropskim javnim tožilstvom v skladu s sporazumom iz člena 103(1) navedene uredbe določijo praktične ureditve za tesno sodelovanje med posebno komisijo in Evropskim javnim tožilstvom.
(3)

Urad Združenih narodov (ZN) za razorožitev (UN-ODA), ki je odgovoren za tehnično izvajanje projektov iz člena 1 Sklepa (SZVP) 2017/809, je 26. marca 2021 zaprosil za nadaljnje 8-mesečno podaljšanje obdobja izvajanja navedenega sklepa. Zahtevano podaljšanje bi UN-ODA omogočilo, da še naprej zagotavlja pomoč državam članicam ZN, ki izvajajo Resolucijo Varnostnega sveta ZN 1540 (2004) (v nadaljnjem besedilu: RVSZN 1540), dodatno prispeva k potekajočemu celovitemu pregledu, še naprej pomaga Odboru Varnostnega sveta ZN, ustanovljenemu z RVSZN 1540, do konca njegovega sedanjega mandata 28. aprila 2022, in ublaži izgube, ki so nastale, ker zaradi pandemije COVID-19 nekateri projekti niso bili izvedeni.
(3)

V skladu s členom 22 Izvedbenega sklepa C(2021) 2502 final se operacije izposojanja, upravljanja dolga in dajanja posojil v okviru NextGenerationEU ne bodo izvajale do datuma začetka veljavnosti Sklepa Sveta (EU, Euratom) 2020/2053. Ker pa se pričakuje, da se bodo operacije izposojanja, upravljanja dolga in dajanja posojil v okviru NextGenerationEU začele izvajati junija 2021, je treba pripraviti pravni okvir ECB za tako izvajanje in je zato primerno spremeniti Sklep (EU) 2019/1743 (ECB/2019/31) pred datumom začetka veljavnosti Sklepa Sveta (EU, Euratom) 2020/2053, da se določijo taka izvzetja. Ta sklep bi zato moral začeti veljati brez odlašanja.
(3)

CEN je na podlagi zahteve M/023 - BC/CEN/03/023/93-08 revidiral harmonizirane standarde EN 1789:2007+A1:2010, EN ISO 10993-16:2010, EN ISO 11607-1:2009, EN ISO 11607-2:2006, EN ISO 11737-2:2009, EN 13718-1:2008, EN 13718-2:2015, EN ISO 22442-1:2007 in EN ISO 22442-2:2007, sklici na katere so bili objavljeni z Izvedbenim sklepom Komisije (EU) 2020/437 (3). Na podlagi navedene revizije so bili sprejeti harmonizirani standardi EN 1789:2020 o medicinskih vozilih in pripadajoči opremi, EN ISO 10993-16:2017 o biološkem ovrednotenju medicinskih pripomočkov, EN ISO 11607-1:2020 in EN ISO 11607-2:2020 o embalaži za končno sterilizirane medicinske pripomočke, EN ISO 11737-2:2020 o sterilizaciji izdelkov za zdravstveno nego, EN 13718-1:2014+A1:2020 in EN 13718-2:2015+A1:2020 o ambulantnih vozilih in njihovi opremi ter EN ISO 22442-1:2020 in EN ISO 22442-2:2020 o medicinskih pripomočkih, ki uporabljajo živalska tkiva in njihove derivate.
(2)

Sklep (EU) 2020/430 določa, da lahko Svet navedeni sklep podaljša, če je to upravičeno zaradi nadaljevanja izjemnih okoliščin. Svet je 21. aprila 2020 s Sklepom (EU) 2020/556 (3) odstopanje iz člena 1 Sklepa (EU) 2020/430 podaljšal za dodatno obdobje enega meseca od 23. aprila 2020. Predvideno je bilo, da navedeno podaljšanje odstopanja traja do 23. maja 2020. Svet je 20. maja 2020 s Sklepom (EU) 2020/702 (4) odstopanje iz člena 1 Sklepa (EU) 2020/430 podaljšal do 10. julija 2020. Svet je 3. julija 2020 s Sklepom (EU) 2020/970 (5) navedeno odstopanje podaljšal do 10. septembra 2020. Svet je 4. septembra 2020 s Sklepom (EU) 2020/1253 (6) navedeno odstopanje podaljšal do 10. novembra 2020. Svet je 6. novembra 2020 s Sklepom (EU) 2020/1659 (7) navedeno odstopanje podaljšal do 15. januarja 2021. Svet je 12. januarja 2021 s Sklepom (EU) 2021/26 (8) navedeno odstopanje podaljšal do 19. marca 2021.
(2)

Dne 11. decembra 2020 so proizvajalci Ford-Werke GmbH, Honda Motor Europe Ltd in Renault SA predložili skupen zahtevek v skladu s členom 12a Izvedbene uredbe (EU) št. 725/2011 in Izvedbene uredbe (EU) št. 427/2014 za spremembo Izvedbenega sklepa Komisije (EU) 2020/1167 (5), da bi se 48-voltni učinkoviti motorni generatorji z 48/12-voltnim pretvornikom DC/DC, odobreni kot inovativna tehnologija na podlagi navedenega sklepa, uporabljali tudi v motorju z notranjim zgorevanjem in nekaterih hibridnih električnih osebnih avtomobilih in lahkih gospodarskih vozilih, ki lahko delujejo na UNP, SZP in E85.
(12)

V skladu z Uredbo (EU, Euratom) 2018/1046 Evropskega parlamenta in Sveta (8) (v nadaljnjem besedilu: finančna uredba), Uredbo (EU, Euratom) št. 883/2013 Evropskega parlamenta in Sveta (9) ter uredbami Sveta (ES, Euratom) št. 2988/95 (10), (Euratom, ES) št. 2185/96 (11) in (EU) 2017/1939 (12) se finančni interesi Unije zaščitijo s sorazmernimi ukrepi, ki vključujejo ukrepe v zvezi s preprečevanjem, odkrivanjem, odpravljanjem in preiskovanjem nepravilnosti, tudi goljufij, z izterjavo izgubljenih, neupravičeno izplačanih ali nepravilno porabljenih sredstev ter po potrebi z naložitvijo upravnih sankcij. Zlasti je v skladu z uredbama (Euratom, ES) št. 2185/96 in (EU, Euratom) št. 883/2013 Evropski urad za boj proti goljufijam (OLAF) pooblaščen za izvajanje upravnih preiskav, vključno s pregledi in inšpekcijami na kraju samem, da bi ugotovil, ali je prišlo do goljufije, korupcije ali kakršnega koli drugega nezakonitega ravnanja, ki škodi finančnim interesom Unije. Evropsko javno tožilstvo (EJT) je v skladu z Uredbo (EU) 2017/1939 pooblaščeno za preiskovanje in pregon kaznivih dejanj, ki škodijo finančnim interesom Unije, kot je določeno v Direktivi (EU) 2017/1371 Evropskega parlamenta in Sveta (13). V skladu s finančno uredbo mora vsaka oseba ali subjekt, ki prejema sredstva Unije, v celoti sodelovati pri zaščiti finančnih interesov Unije, Komisiji, OLAF, Računskemu sodišču in, za tiste države članice, ki so vključene v okrepljeno sodelovanje na podlagi Uredbe (EU) 2017/1939, EJT podeliti potrebne pravice in dostop ter zagotoviti, da vse tretje strani, ki so vključene v izvrševanje sredstev Unije, podelijo enakovredne pravice.
(1)

člen 1 se spremeni: (a) v odstavku 3 se točka (f) nadomesti z naslednjim: „(f) dobavo, prodajo ali posredovanje orožja in njemu sorodnih materialov vseh vrst in za zagotavljanje tehničnega svetovanja, finančne in druge pomoči ter usposabljanja v zvezi z vojaško dejavnostjo izključno za razvoj nacionalnih varnostnih sil Somalije ali institucij na varnostnem področju v Somaliji, ki ne spadajo pod zvezno vlado Somalije, da se zagotovi varnost Somalcev. Za dobavo predmetov iz prilog II in III ter zagotavljanje tehničnega svetovanja, finančne in druge pomoči ter usposabljanja v zvezi z vojaško dejavnostjo se uporabljajo naslednje zahteve glede odobritve oziroma uradnega obvestila: (i) za dobavo, prodajo ali posredovanje orožja in njemu sorodnih materialov vseh vrst iz Priloge II – če je edini namen razvoj nacionalnih varnostih sil Somalije ali institucij na varnostnem področju v Somaliji, ki ne spadajo pod zvezno vlado Somalije, da se zagotovi varnost Somalcev – je treba v skladu z odstavkoma 4a in 4b zaprositi Odbor za sankcije za vnaprejšnjo odobritev za vsak primer posebej; (ii) o dobavi, prodaji ali posredovanju orožja in njemu sorodnih materialov vseh vrst iz Priloge III – če je edini namen razvoj nacionalnih varnostnih sil Somalije, da se zagotovi varnost Somalcev –, je treba uradno obvestiti Odbor za sankcije v skladu z odstavkoma 4 in 4b; (iii) o dobavi, prodaji ali posredovanju orožja in njemu sorodnih materialov vseh vrst iz Priloge III in zagotavljanju tehničnega svetovanja, finančne in druge pomoči ter usposabljanja v zvezi z vojaško dejavnostjo s strani držav članic ali mednarodnih, regionalnih in podregionalnih organizacij – če je edini namen razvoj institucij na varnostnem področju v Somaliji, ki ne spadajo pod zvezno vlado Somalije, da se zagotovi varnost Somalcev – je treba uradno obvestiti Odbor za sankcije v skladu z odstavkom 4b, izvedba pa je možna, če Odbor za sankcije v petih delovnih dneh od prejema takega obvestila ne sprejme odklonilne odločitve;“; (b) odstavek 4 se nadomesti z naslednjim: „4. Zvezna vlada Somalije je primarno odgovorna za to, da vsaj pet delovnih dni vnaprej uradno obvesti Odbor za sankcije o vseh dobavah orožja in njemu sorodnih materialov vseh vrst iz Priloge III nacionalnim varnostnim silam Somalije, kot je določeno v točki (f)(ii) odstavka 3 tega člena. Tudi države članice, ki nacionalnim varnostnim silam Somalije dobavljajo orožje in njemu sorodne materiale, lahko pet delovnih dni vnaprej uradno obvestijo Odbor za sankcije ter o tem uradnem obvestilu obvestijo tudi ustrezni nacionalni koordinacijski organ zvezne vlade Somalije in zvezni vladi Somalije po potrebi nudijo tehnično pomoč pri postopkih uradnega obveščanja v skladu z odstavkoma 13 in 14 RVSZN 2498 (2019). V uradnem obvestilu so navedeni podatki o izdelovalcu in dobavitelju orožja in njemu sorodnih materialov vseh vrst, opis orožja in streliva, vključno z vrsto, kalibrom in količino, predlagan datum in kraj dobave ter vse zadevne informacije o predvideni namembni enoti nacionalnih varnostnih sil Somalije ali predvidenem kraju skladiščenja.“;
Popravek Delegiranega sklepa Komisije (EU) 2021/7 z dne 5. januarja 2021 o podaljšanju ukrepa, ki ga je sprejela finska agencija za varnost in kemikalije za dostopnost na trgu in uporabo biocidnega proizvoda Biobor JF, v skladu s členom 55(1) Uredbe (EU) št. 528/2012 Evropskega parlamenta in Sveta

( Uradni list Evropske unije L 4 z dne 7. januarja 2021 )

Naslovnica, kazalo vsebine, in stran 12, naslov:

besedilo:

„Delegirani sklep Komisije (EU) 2021/7 z dne 5. januarja 2021 o podaljšanju ukrepa, ki ga je sprejela finska agencija za varnost in kemikalije za dostopnost na trgu in uporabo biocidnega proizvoda Biobor JF, v skladu s členom 55(1) Uredbe (EU) št. 528/2012 Evropskega parlamenta in Sveta“

se glasi:
(8)

Železniški sektor s povezovanjem glavnih prevoznih poti Unije z njenimi obrobnimi, gorskimi in odročnimi regijami in ozemlji, tudi na regionalni in lokalni ravni, ter z vzpostavljanjem in ponovnim uvajanjem manjkajočih regionalnih čezmejnih železniških povezav prispeva k socialni, ekonomski in teritorialni koheziji na celinski, nacionalni, regionalni in lokalni ravni. Poleg tega je na oddaljenih in podeželskih območjih pogosto manj omrežij, ki bi omogočala opravljanje osnovnih storitev za prebivalstvo, in ta so tudi slabše razvita. Obrobne regije so pogosto v položaju, ki je težaven z dveh vidikov, saj so po naravi podeželske in na obrobju nacionalnih mrež.
(7)

Po prejemu uradnega obvestila o zaščitnem ukrepu, ki ga je sprejela Finska, je Komisija začela posvetovanja z zadevnimi subjekti, da bi se seznanila z njihovimi mnenji. Komisija je 23. decembra 2019 poslala dopis proizvajalcu, distributerju in finski agenciji za varnost in kemikalije, na katerega se proizvajalec in distributer nista odzvala. Finska agencija za varnost in kemikalije je 13. januarja 2020 odgovorila in navedla, da družba Biltema Suomi Oy po sprejetju sklepa ni izpodbijala sklepa Finske ali njegove vsebine. Finska agencija za varnost in kemikalije je tudi navedla, da v zvezi s to zadevo nima dodatnih novejših informacij.
(7)

Razprave o spremembi Konvencije so privedle do novega sklopa posodobljenih in prožnejših pravil o poreklu, ki jih je treba vključiti v Konvencijo. Do sklenitve in začetka veljavnosti spremembe Konvencije sta se Unija in Republika Turčija dogovorili, da bosta takoj, ko bo to mogoče, začeli uporabljati alternativni sklop pravil o poreklu na podlagi pravil spremenjene Konvencije, ki se lahko uporabljajo dvostransko kot alternativna pravila o poreklu v razmerju do pravil, ki jih določa Konvencija (v nadaljnjem besedilu: Prehodna pravila). V ta namen bo sklep predvidel tudi Prehodna pravila.
(7)

Razprave o spremembi Konvencije so privedle do novega sklopa posodobljenih in prožnejših pravil o poreklu, ki jih je treba vključiti v Konvencijo. Do sklenitve in začetka veljavnosti spremembe Konvencije so se Unija in Ferski otoki dogovorili, da bodo takoj, ko bo to mogoče, začeli uporabljati alternativni sklop pravil o poreklu na podlagi pravil spremenjene Konvencije, ki se lahko uporabljajo dvostransko kot alternativna pravila o poreklu v razmerju do pravil, določenih v Konvenciji (v nadaljnjem besedilu: Prehodna pravila). V ta namen bo sklep tudi določil Prehodna pravila.
(2)

Devetnajst držav članic euroobmočja je ECB v odobritev predložilo svoje zahteve za odobritev obsega izdaje kovancev v letu 2021, dopolnjene s pojasnili o metodologiji napovedovanja. Nekatere od teh držav članic euroobmočja so zagotovile tudi dodatne informacije v zvezi s tečajnimi kovanci, ki se predložijo, če so te informacije na voljo in jih zadevne države članice euroobmočja štejejo za pomembne za utemeljitev zahteve za odobritev.
(7)

Razprave o spremembi Konvencije so privedle do novega sklopa posodobljenih in prožnejših pravil o poreklu, ki jih je treba vključiti v Konvencijo. Do sklenitve in začetka veljavnosti spremembe Konvencije sta se Unija in Palestinska osvobodilna organizacija (PLO) za Palestinsko upravo Zahodnega brega in Gaze dogovorili, da bosta takoj, ko bo to mogoče, začeli uporabljati alternativni sklop pravil o poreklu na podlagi pravil spremenjene Konvencije, ki se lahko uporabljajo dvostransko kot alternativna pravila o poreklu v razmerju do pravil, določenih v Konvenciji (v nadaljnjem besedilu: Prehodna pravila). V ta namen bo sklep tudi določil Prehodna pravila.
(2)

Na podlagi točk (b) in (c) člena 7(1) Konvencije o HS je Odbor za HS odgovoren za pripravo pojasnjevalnih opomb, mnenj o uvrstitvi ali drugih nasvetov o razlagi harmoniziranega sistema in pripravo priporočil za zagotovitev enotnosti pri razlagi in uporabi harmoniziranega sistema.